Document ID: 32007R1396

KOMISJONI MÄÄRUS (EÜ) nr 1396/2007,
28. november 2007,
millega parandatakse määrust (EÜ) nr 1975/2006, millega kehtestatakse nõukogu määruse (EÜ) nr 1698/2005 rakendamise üksikasjalikud eeskirjad kontrollimenetluse rakendamise ja maaelu arengu toetusmeetmete nõuetele vastavuse kohta
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 20. septembri 2005. aasta määrust (EÜ) nr 1698/2005 Maaelu Arengu Euroopa Põllumajandusfondist (EAFRD) antavate maaelu arengu toetuste kohta, (1) eriti selle artikli 51 lõiget 4, artikli 74 lõiget 4 ja artiklit 91,
ning arvestades järgmist:
(1)
Komisjoni määruse (EÜ) nr 1975/2006 (2) vastuvõtmise ajal tehti haldusviga, mille tõttu oli pärast halduskontrolli lõpetamist makstava toetuse osakaal 70 % algselt kavandatud 75 % asemel.
(2)
Seepärast tuleks määrust (EÜ) nr 1975/2006 vastavalt muuta.
(3)
Käesoleva määrusega ettenähtud meede on kooskõlas maaelu arengu komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 1975/2006 artikli 9 lõike 1 teise lõigu esimeses lauses asendatakse protsendimäär 70 % protsendimääraga 75 %.
Artikkel 2
Käeolev määrus jõustub selle Euroopa Liidu Teatajas avaldamise päeval.
Seda kohaldatakse ühenduse toetuse suhtes, mis käsitleb alates 1. jaanuarist 2007 algavat programmiperioodi.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 28. november 2007

Labels: 2
4
19
6